Hraðrækt jólatrjáa á ökrum : lifun ungplantna og áhrif mismunadi áburðarmeðferðar
Ræktun jólatrjáa á Íslandi hefur verið stunduð um 70 ára skeið. Ræktunin hefur að mestu farið fram á skógræktarsvæðum og í birkiskógum eða birkikjarri. Framleiðsla jólatrjáa á ökrum hefur lítið verið stunduð hérlendis og því lítil staðbundin þekking til á þessu sviði. Erlendis er jólatrjáarækt á frjósömum ökrum algeng og jólatrjáaræktun er stunduð sem sjálfstæð búgrein með markvissa og umfangsmikla framleiðslu. Til að auka þekkingu og kunnáttu í jólatrjáaræktun á Íslandi var langtíma rannsóknarverkefni sett af stað 2009 við Landbúnaðarháskóla Íslands á Hvanneyri. „Hraðræktun jólatrjáa á ökrum“. Markmið verkefnisins var að kanna hvaða þættir hafa áhrif á ræktunina og hvaða tegundir henta til ræktunar á frjósömu landi. Langtíma markmiðið er að finna hagkvæma, fljótlega og örugga leið til að framleiða íslensk jólatré.
Trjárækt, Barrtré, Rauðgreni, Blágreni, Stafafura, Akuryrkja
Networked Digital Library of Theses and Dissertations